Document ID: /roh_data/filtered/fineweb-2-filterrobots_roh.jsonl.gz/39453

La reorganisaziun da la direcziun capitia pervi dals resultats mals durant las elecziuns chantunalas ed en vista a l'interess da las elecziuns naziunalas l'atun 2019. La glista da persunas che mettan a disposiziun lur posts è lunga:
- Konrad Langhart, il president da la partida
- Gregor Rutz, l'emprim vicepresident da la partida
- Stefan Schmid, il segund vicepresident da la partida
- Roland Scheck, secretari da la partida
- Christoph Bähler, il suppleant dal secretari e secretari da la fracziun
Glindesdi che vegn ha la partida clamà ad ina seduta extraordinaria che duai approvar la reorganisaziun. Ella duai surdar a la radunanza da delegads da mardi la dumonda correspundenta. La radunanza da delegads decida la finala davart la reorganisaziun.
Tar las elecziuns chantunalas la dumengia passada aveva la PPS pers 9 sezs. La partida ha tuttina anc 45 sezs en il parlament turitgais e resta uschia vinavant la pli gronda fracziun.
RR novitads 14:00